L-innu l-Kbir. ii 'Lill-Kunċizzjoni/. Kitba ta' f sa Din is-sena, f'għeluq il-150 Sena mit-twaqqif tal-Banda.San Ġorġ ta' Bormla għandna anniversarju ieħor importanti li ta' min isemmih f'dan il- ktieb li s-soċjetà tippubblika kull sena għall-festa. p 7 Fil-fatt dan l-anniversarju huwa marbut sew mal-festa tal-Immakulata billi huwa għeluq il-100 Sena mill-kitba tal-Innu l-Kbir 'Lill-Kunċizzjoni'. Hekk din is-sena qegħdin niċċelebraw ukoll iċ-ċentinarju mill- kompożizzjoni u l-kitba ta' dan l-innu sabiħ u mirqum. U ma setax jonqos meta dan l-innu huwa kompożizzjoni tas-Surmast magħruf Żejtuni Carlo Diacono, li kien wieħed mill-aqwa surmastrijiet li studja u tħarreġ taħt il-Professur tal-mużika Bormliż u kompożitur famuż, Kemm Paolino. Vassallo kif ukoll Carlo Diacono kienu wkoll surmastrijiet diretturi tal-Banda Cospicuana. Paolino Vassallo dderieġa l-banda fl-aħħar snin tas-seklu dsatax sal-1901 meta l-banda għaddiet taħt is-Surmast Angelo Melilli u Carlo Diacono beda fl-1912 meta spiċċa Melilli. Diacono kien surmast fit-tieni diċenju tas-seklu għoxrin. Fil-fatt kien fl-1912 li nkiteb dan l-Innu għal solisti u kor u l-partitura oriġinali tiegħu tinsab fl-arkivju tal-każin. Il-lirika oriġinarjament kienet miktuba bit-Taljan kif ħafna drabi kien isir dak iż-żmien. Il-versi mirquma ħarġu mill-pinna tal-Professur Anastasju Cuschieri, Karmelitan; li huwa meqjus bħala l-poeta tal- Madonna, titlu li jagħtih il-Professur Ġużċ Aquilina. Meta għadda ż-żmien u l-kant beda jsir ukoll bil-Malti dan l-Innu nqaleb għall-Malti u daż-żmien jitkanta bil-Malti kif inhu xieraq. M'għandniex xi ngħidu dan l-Innu ġie esegwit bosta drabi mill-banda ta' Bormla akkumpanjata mis- solisti u l-kor Bormliż Tota Pulchra. Indaqq u tkanta wkoll fis-santwarju tal-Immakulata Kunċizzjoni f'okkażjonijiet speċjali. Huwa xieraq li f'din is-sena speċjali nfakkru wkoll dan l-anniversarju hekk marbut mal-festa tal-Immakulata Kunċizzjoni. Ma ninsewx ukoll li ta' kull sena fil-festa nisimgħu, nammiraw u nkantaw mal-antifona hekk melodjuża u għal qalb il-Bormliżi. L-istess bħall-Innu 'Lill-Kunċizzjoni' l-antifona hija wkoll waħda mill-isbaħ li kkompona s-Surmast Carlo Diacono li l-mużika hekk sabiħa tiegħu għadna ngawduha sal-ġurnata tal-lum fil-ġranet tal-festa. Fejn issibu varjetà ta' Qomos, Żraben, Ilbies u ħafna affarijiet oħra għax-Xitwa mm Banda San Ġorġ - Bormla 150 Sena Tiżraq il-Mużika f'Ħidmietha